ไทยพาณิชย์มองทองไม่น่าสนใจ
บริษัทหลักทรัพย์จัดการกองทุน (บลจ.) ไทยพาณิชย์ แจ้งว่า ผลการดำเนินงานของกองทุนเปิดไทยพาณิชย์ โกลด์ THB เฮดจ์ ตั้งแต่ต้นปีจนถึง 28 ก.พ. 2556 มีผลตอบแทนอยู่ที่อันดับ 4 โดยติดลบเพียง 3.87% จากจำนวนกองทุนทองคำทั้งหมด 40 กองทุน
13 มี.ค. 2556

บริษัทหลักทรัพย์จัดการกองทุน (บลจ.) ไทยพาณิชย์ แจ้งว่า ผลการดำเนินงานของกองทุนเปิดไทยพาณิชย์ โกลด์ THB เฮดจ์ ตั้งแต่ต้นปีจนถึง 28 ก.พ. 2556 มีผลตอบแทนอยู่ที่อันดับ 4 โดยติดลบเพียง 3.87% จากจำนวนกองทุนทองคำทั้งหมด 40 กองทุน 
ผลตอบแทนดังกล่าวติดลบน้อยกว่าดัชนีเปรียบเทียบ Morningstar Precious Metals EW ซึ่งติดลบมากถึง 19.19% ส่วนดัชนีเปรียบเทียบ Morningstar Precious Metals AW ติดลบ 13%
ทั้งนี้ บลจ.ไทยพาณิชย์ มองว่าทองคำยังไม่น่าสนใจในขณะนี้ แม้ราคาจะปรับตัวลงมามากแล้วก็ตาม แต่เนื่องจากหลายประเทศยังพิมพ์ธนบัตรจำนวนมาก อีกทั้งการที่สหรัฐมีสัญญาณฟื้นตัวชัดเจน จึงทำให้ไม่เห็นโอกาสที่ราคาทองคำจะปรับเพิ่มขึ้นมากนัก 
อย่างไรก็ตาม ปัญหาจากการพิมพ์ธนบัตรจำนวนมหาศาลของหลายๆ ประเทศ รวมถึงอัตราเงินเฟ้อที่อาจสูงขึ้น ก็อาจทำให้ทองคำกลับมาน่าสนใจอีกครั้ง